作者:杜甫
標題:入奏行，贈西山檢察使竇侍禦
內容:竇侍禦，驥之子，鳳之雛。年未三十忠義俱，骨鯁絕代無。炯如一段清冰出萬壑，置在迎風寒露之玉壺。蔗漿歸廚金碗凍，洗滌煩熱足以寧君軀。政用疏通合典則，戚聯豪貴耽文儒。兵革未息人未蘇，運糧繩橋壯士喜，斬木火井窮猿呼。八州刺史思一戰，繡衣春當霄漢立，彩服日向庭闈趨。省郎京尹必俯拾，為君酤酒滿眼酤，與奴白飯馬青芻。